Luk 8:38-39
38-39Waarédéka dé déknyényba kutakwa kure tén du dé dérét wak, "Wuné méné wale yéké wuné mawulé yo." Naate wadéka dé Jisas dérét wak, "Méné ména gayét gwaamale ye méné Got ménat yan muké kudi wakweké yo." Naate wadéka ye dé déku gayéba ran akwi du taakwat Jisas dérét yan muké dé kudi wakwek.
Jisas dé taakwa vétiknét kutkalé yak
40Jisas kwawu nak saknwat gwaamale ye saabadéka akwi du taakwa dérét véte de dusék takwasék yak, déké raségédan bege.